- Կարծում եմ, որ միջանկյալ այդ տվյալները դեռ էական փոփոխությունների կենթարկվեն քարոզչության ավարտին և մեր առավելությունը քաղաքական մյուս ուժերի նկատմամբ կլինի շատ ավելի ցցուն, թեև արդեն բոլորի համար էլ պարզ է, որ «Ծառուկյան դաշինքից» բացի քաղաքական մյուս ուժերի առավելագույն ձգտումը՝ ընտրություններում երրորդ տեղը գրավելն է կամ նվազագույն շեմի հաղթահարումը: Պետք է հաշվի առնել հանգամանքը, որ այդ արդյունքներում արտացոլված չեն վարկանիշային ցուցակներով պատգամավորության թեկնածուների անհատական վարկանիշը, ի նկատի ունենալով, որ մեր քաղաքացիներից շատերը, նաև իներցիայի ուժով, իրենց քվեն տալու են հենց տարածքային ցուցակներում ներգրավված այս կամ այն թեկնածուին և դա իրականություն է: Իսկ ինչ վերաբերում է վարչապետի բարձր վարկանիշին և այն բանին, որ բնակչության «սահմանադրական մեծամասնությունը» ընտրություններից հետո էլ վարչապետի պաշտոնում ցանկանում է տեսնել հենց Կարեն Կարապետյանին, վստահաբար, ընտրարշավի ավարտին իր էական ազդեցությունը կունենա քաղաքացիների ընտրական վարքագծի վրա: